b"\n_START_ARTICLE_\nFreight Train (sang)\n_START_PARAGRAPH_\n\xc2\xabFreight Train\xc2\xbb er en amerikansk folkesang. Den ble skrevet av Elizabeth Cotten i begynnelsen av 1900-tallet og popularisert under den amerikanske nyinteressen for folkemusikk p\xc3\xa5 1950- og 1960-tallet. I henhold til Cotten i BBC-serien Down Home (1985) komponerte hun \xc2\xabFreight Train\xc2\xbb som ten\xc3\xa5ring, inspirert av lyden av togene som rullet inn p\xc3\xa5 jernbanesporene i n\xc3\xa6rheten av hennes hjem i Nord-Carolina._NEWLINE_En innspilling av sangen ble gjort av Mike Seeger i Cottens hjem i Washington D.C. i 1957-58._NEWLINE_Ramblin' Jack Elliott spilte inn sangen. Den ble utgitt p\xc3\xa5 plate i 1957. Hans versjon finnes p\xc3\xa5 CD-platen The Lost Topic Tapes: Cowes Harbour 1957.\n_START_SECTION_\nNorsk versjon\n_START_PARAGRAPH_\nTerje Mosnes har skrevet en norsk tekst. Den norske tittelen er \xc2\xabM\xc3\xa5ne, m\xc3\xa5ne\xc2\xbb.\n_START_SECTION_\nListeplassering\n_START_PARAGRAPH_\nVersjonen til Chas McDevitt Skiffle Group featuring Nancy Whiskey kom p\xc3\xa5 den britiske singlelisten 13. april 1957 og l\xc3\xa5 der i 18 uker med nummer fem som h\xc3\xb8yeste plassering."